Rhona Matheson - fyrirlestur í listkennsludeild Fyrirlesturinn var haldinn af leikskólanum Laufskálum í samvinnu við LHÍ , FLÍSS ( félag um leiklist í skólastarfi ) og RASK ( rannsóknarstofa um skapandi skólastarf ) menntvísindasvið HÍ og er styrkt af þróunarsjóði skóla - og frístundaráðs Reykjavíkur . Rhona var stödd hér á landi í tengslum við verkefnið “ Ég get sjáðu mig ” sem leikskólinn Laufskálar er með í þróun . Verkefnið gengur út á það að innleiða leiklist inn í starfsemi leikskólans á sem flestum sviðum með áherslu á sjálfstjáningu barnanna og vikulegum tímum í leiklist . Rhona sagði frá starfsemi Starcatchers , sem sérhæfir sig í listsköpun mjög ungra barna í samvinnu við starfandi listamenn . Hvernig starfsemin var hugsuð í upphafi , þróunina og þau áhrif sem hún hefur haft á skapandi umhverfi í Skotlandi bæði í pólitísku og félagslegu samhengi . Starcatchers eru samtök , sem hafa verið frumkvöðlar í því að sérhæfa sig í leiksýningum og sköpun fyrir börn á aldrinum 0 - 5 ára og foreldra þeirra , og starfa í Skotlandi . ,, Við trúum því að yngstu ríkisborgarar Skotlands eigi rétt á því að fá að taka þátt í hágæða leiksýningum og fá tækifæri til að tengjast inn í listrænt ferli sköpunar sem leitt er af framúrskarandi listamönnum sem hafa skilning á þörfum þessa sérstaka áhorfendahóps . Verk okkar miða að því að styrkja og næra skilning barnsins í gegnum skapandi ferli og örvun ímyndunaraflsins . ”